Fëschbech (Miersch)
Fëschbech ass eng lëtzebuergesch Uertschaft am Kanton Miersch an Haaptuert vun der Gemeng mat dem selwechten Numm.

D'Uertschaft Fëschbech läit an engem klengen Dall, op enger Héicht vu ronn 300 Meter. D'Koppe ronderëm, déi all iwwer 350 Meter héich sinn, sinn all mat Bëscher bewuess.

Duerch d'Uertschaft leeft d'Wisebaach, eng Niewebaach vun der wäisser Iernz.

Geschichtleches 
D'Origine vun der Uertschaft Fëschbech, an alen Dokumenter och Visbach, Vischebach, Vixebach, Viscebag geschriwwen, ginn de Geschichtsfuerscher no, bis an d'Réimerzäit zeréck. No de Réimer hu sech am 5. Joerhonnert Frankestämm ugesidelt.

Prominent Awunner 
Nom Doud vun der Joséphine-Charlotte 2005 an dem Grand-Duc Jean 2019, wunnen den Ierfgroussherzog Guillaume an d'Ierfgroussherzogin Stéphanie mat hirem Bouf Charel zu Fëschbech am Schlass.

Biller

Literatur 
 Brosius, L., L. Karier & R. Miny, 2014. 100 Joer Pompjeeën an d'Gemeng Fëschbech. 294 S. Dréckerei Faber, Miersch. ISBN 978-99959-0-051-9. (Fëschbech: S. 151-190).

Kuckt och 
 Entwécklung vun der Gemengenzuel zu Lëtzebuerg
 Lëscht vun de Lëtzebuerger Gemengen
 Kierch Fëschbech
 Schlass Fëschbech

Um Spaweck 

 Websäit vun der Gemeng Fëschbech (Miersch)
 Syvicol
 Iwwer d'Fëschbecher Schmelz

Uertschaften zu Lëtzebuerg